ธกส.โชว์ปี'59ผลงานตามเป้า เพิ่มพื้นที่ประกันพืชผลได้90%
ธ.ก.ส.ปลื้มผลงานปี 2559 ดี หารายได้ค่าธรรมเนียม กับขยายพื้นที่ประกันภัยพืชผลได้มากกว่า 90%
6 พ.ค. 2560

โพสต์ทูเดย์ - ธ.ก.ส.ปลื้มผลงานปี 2559 ดี หารายได้ค่าธรรมเนียม กับขยายพื้นที่ประกันภัยพืชผลได้มากกว่า 90%รายงานข่าวจากธนาคารเพื่อการเกษตรและสหกรณ์การเกษตร หรือ ธ.ก.ส. เปิดเผยว่า ที่ประชุมคณะกรรมการธนาคารรับทราบ ผลการดำเนินงานตามตัวชี้วัดสำคัญ ประจำปีบัญชี 2559 ตั้งแต่วันที่ 1 เม.ย. 2559-31 มี.ค. 2560 ว่า จากตัวชี้วัด 28 รายการ ธ.ก.ส.สามารถดำเนินการให้เป็นไปตามเป้าหมาย 25 ตัวชี้วัด ส่วนอีก 3 ตัวชี้วัด ดำเนินการได้ใกล้เคียงกับเป้าหมาย ได้แก่ การเพิ่มรายได้ค่าบริการและธรรมเนียม ได้ 3,501 ล้านบาท คิดเป็น 92.13% ของเป้าหมาย รวมทั้งอยู่ระหว่างดำเนินการขอใบอนุญาตนายหน้าประกันชีวิต วินาศภัย จึงต้องหยุดให้บริการลูกค้ารายใหม่นอกจากนี้ การขยายพื้นที่ประกันภัยพืชผล ทำได้ 27.18 ล้านไร่ คิดเป็น 90.06% ของเป้าหมาย แบ่งเป็นเกษตรกรลูกค้า ธ.ก.ส. 1.52 ล้านราย พื้นที่ 26.49 ล้านไร่ เกษตรกรทั่วไป รวมถึงสมาชิกสหกรณ์การเกษตร  4.84 หมื่นราย พื้นที่ 0.69 ล้านไร่ พื้นที่ที่เข้าร่วมโครงการประกันภัยได้รับความเสียหายจากอุทกภัย จำนวน 5.83 ล้านไร่ ได้รับค่าสินไหมทดแทน 639.69 ล้านบาทสำหรับอัตราส่วนหนี้ค้างต่อสินเชื่อคงเหลือ เป้าหมาย ณ สิ้นปีบัญชี 2559 ตามข้อตกลงประเมินผลรัฐวิสาหกิจ อยู่ที่ 3.04% ดำเนินการได้ 3.63% แต่ลดลงจากระหว่างปีที่เอ็นพีแอลขยับไปแตะที่ 5-6% เนื่องจากเกษตรกรลูกค้า ธ.ก.ส.เพิ่งฟื้นตัวจากภัยแล้ง และลูกค้า ธ.ก.ส.บางส่วนได้รับผลกระทบจากภัยพิบัติซ้ำซ้อน ราคาผลผลิตหลักอ่อนตัวอย่างต่อเนื่อง ส่งผลให้รายได้ของเกษตรกรลดลง ประกอบกับ ธ.ก.ส.ได้รับมอบหมายให้ดำเนินการโครงการสำคัญตามนโยบายรัฐบาลนอกเหนือจากภารกิจปกติหลายโครงการทั้งนี้ ผลการประเมินความพึงพอใจของผู้มีส่วนได้ส่วนเสีย เพิ่มขึ้นเป็น 99.4% และความผูกพันของลูกค้า และผู้ใช้บริการอยู่ที่ 93.6% รวมถึงคุณภาพชีวิตเกษตรกรดีขึ้น วัดจากระดับความสุขของเกษตรกร 83.11% และความมั่งคั่งของเกษตรกร 86.71%